ચેમ્પિયન્સ લીગની પાંચમી શ્રેણી અંગે વાત કરીએ તો તેમા અનેક તોફાની બેટિંગ જોવા મળી હતી. રોહિત શર્માએ સૌથી વધારે છગ્ગા ફટકાર્યા હતા તો અજિંક્ય રહાણેએ સૌથી વધારે ચાર અડધી સદી ફટકારી હતી. પાંચમી શ્રેણીમાં માત્ર બે જ સદી નોંધાઇ હતી અને એ હાઇવેલ્ડ લાયન્સના ક્વિન્ટોન ડે કોક અને ઓતાગો વોલ્ટ્સના નેઇલ બ્રૂમે ફટકારી હતી. જોકે અહીં અમે વાત ટી20 લીગની ગત પાંચ શ્રેણીઓમાં ફટાકરવામાં આવેલા સૌથી ઝડપી અડધી સદી અંગે વાત કરી રહ્યાં છીએ, જેમાં ભારતની બે ટીમ એટલેકે રોયલ ચેલેન્જર્સ બેંગ્લોર અને ચેન્નાઇ સુપર કિંગ્સ તરફથી બે ખેલાડીઓ અનુક્રમે ક્રિસ ગેઇલ અને મહેન્દ્ર સિંહ ધોની દ્વારા સૌથી ઝડપી અડધી સદી ફટકારવામાં આવી હતી. તો ચાલો તસવીરો થકી જાણીએ કે ચેમ્પિયન્સ લીગમાં ફટકારવામાં આવેલી પાંચ સૌથી ઝડપી અડધી સદી.